Nenek Bongkok Tiga

Nenek Bongkok Tiga ialah sebuah siri drama televisyen web Malaysia 2023 arahan Yusry Abdul Halim dan dicipta oleh Azhar Amirulhisyam. Dibintangi oleh Hun Haqeem, Meerqeen, Sherie Merlis, Sofia Jane, Sara Ali, dan Syafie Naswip, siri ini memulakan tayangan perdana di Viu dari 9 Februari 2023 sehingga 30 Mac 2023 dengan 2 episod ditayangkan setiap Khamis. Siri ini merupakan salah satu siri drama web terbaik di tahun 2023 yang merangkul lima anugerah utama di Asian Academy Creative Awards, di antaranya termasuklah kategori Best Original Production by a Streamer/OTT dan Best VFX.

Sinopsis
Apabila lapan orang terjaga di dalam sebuah rumah agam yang dihuni seorang nenek bongkok tua. Tidak lama kemudian, mereka mula sedar yang mereka telah menjadi tebusan, bukan sahaja di dalam rumah tersebut dan hutan kelilingnya, tetapi juga berada di dalam dimensi yang tidak dikenali. 

Dengan ancaman jahat yang semakin bahaya, kelapan-lapan tebusan tersebut terpaksa memenangi siri permainan yang dicipta oleh nenek dengan harapan mereka dapat kembali ke kehidupan sebelumnya suatu hari nanti.

Pelakon
Pelakon utama
 Hun Haqeem sebagai Zamir
 Meerqeen sebagai Adi
 Sherie Merlis sebagai Nenek
 Sofia Jane sebagai Samira
 Sara Ali sebagai Alis
 Syafie Naswip sebagai Sani
 Sara Mack Lubis sebagai Malia
 Fimie Don sebagai Mior
 Syazwan Zulkifly sebagai Salim
 Ashraf Muslim sebagai Haikal
 Rykarl Iskandar sebagai Zaid

Pelakon pembantu
 Dhia Irdina sebagai Hana (Kecil)
 Zainal Ariffin Ismail sebagai Hos TV
 Hana Tiha sebagai Kaira
 Iskandar Syahidan sebagai Hairi
 Khai Sabri sebagai Lelaki Murung / Taufiq
 Esma Daniel sebagai Hateem
 Aida Aris sebagai Marni
 Louisa Chong sebagai Aunty Koh

Pelakon tambahan
 Khairil Anwar Aman sebagai Bapa Adi
 Nor Albaniah Raffie sebagai Ibu Adi
 Fazlina Ahmad Daud sebagai Ibu Taufiq
 Shasha Edora sebagai Sara
 Isaac Shahril sebagai Adi (kecil)
 Razzuan Rosli sebagai Farid
 Mohamad Haziq Zaini sebagai Mior Double
 Wan Moh Faizal sebagai Farid Double
 Ain Evon sebagai Tuan Rumah A
 Nadine Eniahani sebagai Maisarah
 Megat Adli sebagai Haziq
 Ayu Azlina sebagai Ibu Malia
 Faizul Syaharin sebagai Bapa Malia
 Sharifah Fathimah Hawra sebagai Maryam
 Mili Supina sebagai Kak Piah
 Mieza Edora sebagai Hana (remaja)
 Zuliana Mamat sebagai Wanita Asli
 Yusry Abdul Halim sebagai Pembaca Berita
 Khir Rahman sebagai Tuan Tanah

Penerbitan
Nenek Bongkok Tiga diumumkan sebagai salah satu daripada 5 siri Viu Originals untuk tayangan bagi tahun 2023 dalam satu sidang media pada 1 Disember 2022. Ia diarahkan oleh Yusry Abdul Halim yang sebelum ini pernah mengarahkan Ganjil dan She Was Pretty dan merupakan kisah seram melibatkan unsur ghaib yang telahpun menjadi bualan ramai di media sosial. Siri ini diterbitkan Zurina Ramli di bawah syarikatnya, Independent Pictures yang pernah menerbitkan She Was Pretty dan Black Musim Ke-2 untuk Viu. Siri ini juga dicipta oleh Azhar Amirulhisyam yang pernah menulis beberapa siri di Viu seperti Ganjil dan Seribu Nina. Penggambaran dijalankan selama 55 hari.

Dalam Anugerah Akademi Kreatif Asia 2023, Nenek Bongkok Tiga diangkat sebagai pemenang nasional (Malaysia) bagi 5 anugerah, kemenangan terbesar antara semua karya dari Malaysia.

 Anugerah dan Pencalonan 
+TahunAnugerahKategoriPenerima/Karya TercalonKeputusanRujukan2023Anugerah Akademi Kreatif AsiaProgram Terbaik Dari Streamer/OTT Nenek Bongkok Tiga (Malaysia)Arahan Terbaik (Fiksyen)Yusry Abd Halim (Malaysia)Pelakon Pembantu LelakI TerbaikSyafie Naswip (Malaysia)Suntingan TerbaikJohan Bahar (Utama)Kesan Visual dan Efek Khas Terbaik dalam Siri TV atau FilemYureka FX (Malaysia)Anugerah Televisyen Asia ke-28Program/Siri Digital Fiksyen TerbaikNenek Bongkok TigaLakon Layar TerbaikAzhar Amirulhisyam

Keluaran
Nenek Bongkok Tiga memulakan siaran serentak di Viu dan Astro Ria bermula 9 Februari 2023 dengan 2 episod disiarkan berturut-turut.

Rujukan

Pautan luar
 Nenek Bongkok Tiga di Viu


Kategori:Siri drama televisyen Malaysia berbahasa Melayu 2023
Kategori:Rancangan asal Viu
Kategori:Rancangan Astro Ria